ai4bharat/Pralekha huggingface dataset:
குடியரசுத் தலைவர் செயலகம்
2021 மற்றும் 2022ம் ஆண்டின் சிறந்த மாற்றுத்திறனாளிக்கான தேசிய விருதுகளை குடியரசுத் தலைவர் திருமதி. திரௌபதி முர்மு வழங்கினார்
குடியரசுத் தலைவர் திருமதி.திரௌபதி முர்மு புதுதில்லியில் இன்று  நடைபெற்ற விழாவில், 2021 மற்றும் 2022ம் ஆண்டுக்கான சிறந்த மாற்றுத்திறனாளி தேசிய விருதுகளை வழங்கினார்.
விழாவில் உரையாற்றிய அவர், ஐ.நா வின் புள்ளிவிவரங்கள்படி, உலகில் 1 பில்லியன்  பேர் மாற்றுத்திறனாளிகளாக உள்ளனர் என்றார். அதாவது, நம்மில் 8ல் ஒருவர் ஏதாவது ஒருவகையில் மாற்றுத்திறனாளியாக இருக்கிறார் என்று கூறினார். இந்தியாவின் மக்கள்தொகையில், மொத்தம் 2 சதவீதம் பேர் மாற்றுத்திறனாளிகளாக உள்ளதால், அவர்கள் யாரையும் சார்ந்திராமல், கவுரமாக வாழும் சூழலை உறுதிசெய்ய வேண்டியது அவசியம் என்று குறிப்பிட்டார். அது மட்டுமல்லாமல், சிறந்த கல்வி, சமூகப் பாதுகாப்பு, சுதந்திரமாகச் செயல்படுதல், சமமான வேலைவாய்ப்பு ஆகியவற்றையும் உறுதி செய்ய வேண்டியது நமது கடமை என்றும் திரௌபதி முர்மு தெரிவித்தார்.
மாற்றுத் திறனாளிகள் பொதுஅறிவை வளர்த்துக்கொள்வதற்கும், அறிவாற்றலால் சாதனை படைப்பதற்கும், இந்தியாவின் கலாச்சாரமோ, பண்பாடோ தடையாக இருக்கக்கூடாது என குறிப்பிட்ட அவர், மாற்றுத்திறனாளிகள் தெய்வீகக் குணங்களை வரமாகப் பெற்றிருப்பதாகத் தெரிவித்தார். துணிவு, திறமை, திட்டமிடல் மூலம் தங்கள் இலக்கை எட்டி சாதனை படைத்த எண்ணிலா மாற்றுத்திறனாளி சகோதர-சகோதரிகளை உதாரணமாகக் கூற முடியும் என்ற திரௌபதி முர்மு, அவர்கள் ஒவ்வொரு துறையிலும், சாதிக்க உகந்த சூழலையும், போதுமான வாய்ப்புகளையும் உருவாக்க வேண்டும் எனவும் கேட்டுக்கொண்டார்.
மாற்றுத்திறனாளிகள் உள்ளிட்ட தனிநபர் அனைவரும் அதிகாரம் படைத்தவர்களாக மாறுவதில் கல்வி முக்கியப் பங்காற்றுகிறது என்று தெரிவித்த அவர், மாற்றுத்திறனாளி குழந்தைகளும் தரமானக் கல்வியைப் பெறுவதில், சமமான வாய்ப்பு வழங்கப்பட வேண்டும் என்பதையே, மத்திய அரசின் தேசிய கல்விக்கொள்கை 2020 வலியுறுத்துவதையும் சுட்டிக்காட்டினார்.
தன்னம்பிக்கையை வளர்ப்பதன் மூலமே மாற்றுத்திறனாளிகளை அதிகாரமிக்கவர்களாக, தற்சார்பு பெற்றவர்களாக மாற்ற முடியும் என்றும், அவர்கள் மற்ற நபர்களைவிட, அசாத்தியத் திறமை கொண்டவர்களாகத் திகழ்வதாகவும் திரௌபதி முர்மு கூறினார்.
சமூக நீதி மற்றும் அதிகாரமளித்தல் துறையும், மாற்றுத்திறனாளிகள் துறையும் இணைந்து, மாநிலம் மற்றும் மாவட்ட அளவில், தனிநபர்கள், நிறுவனங்கள் மற்றும் அமைப்புகளைச் சேர்ந்த சாதனையாளர்களுக்கு, ஆண்டுதோறும் மாற்றுதிறனாளி விருதுகளை வழங்கி கவுரவித்து வருகிறது. மேலும், மாற்றுத்திறனாளிகளின் மேம்பாட்டிற்குப் பாடுபட்டவர்களுக்கும் விருது வழங்கப்படுவது குறிப்பிடத்தக்கது.
குறு சிறு மற்றும் நடுத்தர தொழில் துறை அமைச்சகம்
ஆக்ரா மற்றும் பாராபங்கியில் காலணி தயாரிக்கும் எந்திரங்கள் மற்றும் தேன் சேகரிக்கும் பெட்டிகளை காதி கிராமத் தொழில்கள் ஆணையத் தலைவர் வழங்கினார்
ஆக்ரா மாவட்டத்தில் காலணித் தயாரிக்கும் எந்திரங்கள் மற்றும் பாராபங்கி ஜன்பத்தில் கிராமத் தொழில் மேம்பாட்டுத் திட்டத்தின் கீழ் தேன் சேகரிக்கும் பெட்டிகளை, காதி மற்றும் கிராமத்தொழில்கள் ஆணையத்தின் தலைவர் திரு மனோஜ் குமார் காணொலி மூலம் நேற்று வழங்கினார்.
தேன் சேகரிக்கும் திட்டத்தின் கீழ் 200 தேனீ பெட்டிகள் மற்றும் உபகரணங்களை பெற்ற இரண்டு சுயஉதவிக் குழுக்களின் பயனாளிகளுக்கு பாராபங்கி மாவட்டத்தில் 5 நாள் பயிற்சி அளிக்கப்படும்.
தேனீ வளர்ப்புத் தொழிலில் உள்ள பிரச்சனைகள் குறித்து பயனாளிகளுடன் கேவிஐசி தலைவர் கலந்துரையாடினார். இந்தத் தொழிலை மேற்கொண்டு முன்னேறுமாறு அவர்களை அவர் ஊக்குவித்தார்.
காலணி தயாரிக்கும் எந்திரங்களை தோல் கைவினை இயக்கத்தின் கீழ் பெற்ற 10 பயனாளிகள் ஆக்ரா மாவட்டத்தில் உள்ள சிஃஎப்டிஐ நிறுவனத்தின் 50 நாட்கள் பயிற்சி எடுத்துக்கொள்வார்கள். பயனாளிகளுடன் கலந்துரையாடிய கேவிஐசி தலைவர், அவர்களின் குறைகளைக் கேட்டறிந்து ஊக்குவித்தார். தன்னிறைவான இந்தியாவை உருவாக்கும் பிரதமரின் கனவை நனவாக்க வேண்டும் என்றும் அவர் வலியுறுத்தினார். காதி மற்றும் கிராமத் தொழில்கள் ஆணையம் பல்வேறு திட்டங்கள் மூலம், சுய வேலைவாய்ப்புக்கான புதிய வாய்ப்புகளை உருவாக்கி வருவதாக அவர் கூறினார்.
-------------------
SRI/PKV/RS/RR
(Visitor Counter : 94
நிதி அமைச்சகம்
எவரும் பின்தங்கிவிடாமல் 2014ம் ஆண்டிலிருந்து மேற்கொள்ளப்பட்ட சாதனைகள்
நாடாளுமன்றத்தில் மத்திய பட்ஜெட் 2023- 24ஐ இன்று தாக்கல் செய்து பேசிய மத்திய நிதியமைச்சர் திருமதி. நிர்மலா சீதாராமன், கடந்த 2014ம் ஆண்டிலிருந்து அனைத்து குடிமக்களும் கண்ணியத்துடன் சிறந்த வாழ்வாதாரத்தை பெறுவதை அரசு உறுதி செய்துள்ளதாகவும், தலா வருமானம் ரூ. 1.97 லட்சம் என்ற அளவில் இரட்டிப்பாகியுள்ளதாகவும் கூறினார். இந்த ஒன்பது ஆண்டுகளில் உலகில்டி 10-ம் இடத்தில் இருந்த நமது பொருளாதாரம் 5-ம் இடத்திற்கு முன்னேறியுள்ளதாக தெரிவித்தார்.
பல்வேறு திட்டங்கள் முறையாக அமல்படுத்தப்பட்டதன் மூலம், கிடைத்த பயன்கள் குறித்தும் அவர் பட்டியலிட்டார்.
- தூய்மை பாரத் இயக்கத்தின் கீழ், 11.7 கோடி வீடுகளில் கழிப்பறைகள்
- இலவச சமையல் எரிவாயு சிலிண்டர் திட்டத்தின் கீழ், 9.6 கோடி எல்பிஜி இணைப்புகள்
- 102 கோடி பேருக்கு 220 கோடி கொவிட் தடுப்பூசிகள்
- 47.8 கோடி பிரதமர் மக்கள் வங்கி கணக்குகள்
- பிரதமர் விவசாயிகள் வருவாய் திட்டத்தின் கீழ், 11.4 கோடி விவசாயிகளுக்கு 2.2லட்சம் கோடி ரூபாய் ரொக்க பரிமாற்றம்.
அறிவியல் மற்றும் தொழில்நுட்பத்துறை
கழிவிலிருந்து வளம்: பேட்டரிகளுக்கான திறன்மிகு ஊக்கிகளாக தொழிற்சாலையில் பயன்படுத்தப்பட்ட பொருட்கள் விளங்கும்
மின்கலன்களில்  எரிசக்தியை சேமித்து வைப்பதற்கான அடிப்படையாக தொழிற்சாலைக் கழிவுகள் எதிர்காலத்தில் திகழலாம். எரிசக்தித் தொழிற்சாலைகளில் பயன்படுத்தப்பட்ட பொருட்கள் பேட்டரிகளுக்கான திறன்மிகு ஊக்கிகளாக விளங்கும் என்று விஞ்ஞானிகள் கண்டறிந்துள்ளார்கள்.
"'இன்றைய கழிவு - நாளைய எரிசக்தி" என்னும் கனவை நனவாக்கும் விதமாக பேட்டரிகளில் எரிசக்தியை சேமித்து வைக்க தொழிற்சாலைக் கழிவுகளை திறம்பட பயன்படுத்துவதற்கான புதிய உத்திகளை இதன் மூலம் உருவாக்கலாம்.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சிப் பெற்ற நிறுவனமான சென்டர் ஃபார் நேனோ அண்டு சாஃப்ட் மேட்டர் சயின்சஸை சேர்ந்த டாக்டர் சி சதிஷ் குமார், டாக்டர் நீனா எஸ் ஜான் மற்றும் டாக்டர் எச் எஸ் எஸ் ராமகிருஷ்ண மட்டே ஆகியோர், பெங்களூருவில் உள்ள இந்துஸ்தான் பெட்ரோலியம் நிறுவனத்தின் ஆராய்ச்சி மற்றும் மேம்பாட்டு பசுமை மையத்துடன் இணைந்து தொழிற்சாலைகளில் பயன்படுத்தப்பட்ட பொருட்கள் திறன் வாய்ந்த ஆக்சிஜன் ஊக்கியாக பயன்படும் என்பதைச் செயல்படுத்திக் காட்டி உள்ளனர்.
சஸ்டைனபிள் எனர்ஜி ஃபியூயல்ஸ் எனும் சஞ்சிகையில் இந்த ஆராய்ச்சி சமீபத்தில் வெளியிடப்பட்டுள்ளது. உயர் தொழில்நுட்பத்திற்கான மையம்- எண்ணெய் மற்றும் தொழில் மேம்பாட்டு வாரியம், ஹைட்ரஜன் கார்பஸ் நிதியால் ஆதரவளிக்கப்பட இந்த ஆராய்ச்சி, தொழிற்சாலைக் கழிவை எரிசக்தி சேமிப்பில் பயன்படுத்த உதவி, தனித்தன்மை மிக்க வகையில் பசுமை எரிசக்தி உற்பத்தி செய்ய வழிவகுக்கும்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetailm.aspx?PRID=1733155
பாதுகாப்பு அமைச்சகம்
பாதுகாப்புக் கல்வி மற்றும் ஆய்வுக்கான மனோகர் பாரிக்கர் கல்வி நிறுவனத்தின் 165-வது செயற்குழுக் கூட்டத்துக்கு தலைமைவகித்தார் பாதுகாப்புத் துறை அமைச்சர் திரு.ராஜ்நாத் சிங்
மனோகர் பாரிக்கர் பாதுகாப்புக் கல்வி மற்றும் ஆய்வுக்கான கல்வி நிறுவனத்தின் 165-வது மற்றும் முதலாவது மெய்நிகர் செயற்குழுக் கூட்டத்துக்கு பாதுகாப்புத் துறை அமைச்சர் திரு.ராஜ்நாத் சிங் தலைமை வகித்தார்.
கோவிட்-19 பெருந்தொற்றால் கட்டுப்பாடுகள் விதிக்கப்பட்டுள்ள நிலையிலும், பணிகளை மேற்கொண்டுவரும் மனோகர் பாரிக்கர் பாதுகாப்புக் கல்வி மற்றும் ஆய்வுக்கான கல்வி நிறுவனத்தின் தலைமை இயக்குநர், தூதர் சுஜன் ஆர்.சினோய், செயற்குழு உறுப்பினர்கள் மற்றும் பிற கல்வியாளர்களுக்கு பாதுகாப்புத் துறை அமைச்சர் வாழ்த்து தெரிவித்தார். கோவிட்-19 பெருந்தொற்று நிலவும் சூழலில், சில கல்வியாளர்கள் மற்றும் பணியாளர்கள் நடமாட்டத்துக்கு கட்டுப்பாடுகள் விதிக்கப்பட்ட போதிலும், தங்களது கட்டுரைகள் மற்றும் ஆன்லைன் முறையில் கருத்துப் பரிமாற்றம் மூலம் ஆய்வுகளை கல்வி நிறுவனம் தொடர்ந்து வருவதாக அவர் குறிப்பிட்டார்.
கட்டுப்பாடுகளுக்கு மத்தியில் திறக்கப்பட்ட முதலாவது கல்வி நிறுவனங்களில் ஒன்றாக மனோகர் பாரிக்கர் பாதுகாப்புக் கல்வி மற்றும் ஆய்வுக்கான கல்வி நிறுவனம் திகழ்கிறது. அதேநேரத்தில், உரிய பாதுகாப்பு நடவடிக்கைகளை மேற்கொண்டிருப்பதுடன், சமூக இடைவெளி விதிமுறைகளை பின்பற்றி வருகிறது.
முக்கியத்துவம் வாய்ந்த கல்வி நிறுவனம் என்ற முறையில் பாதுகாப்புக் கல்வி மற்றும் ஆய்வுக்கான மனோகர் பாரிக்கர் கல்வி நிறுவனத்தின் பங்களிப்புக்கு திரு.ராஜ்நாத் சிங் பாராட்டு தெரிவித்தார். இதன்மூலம், ராணுவம், பாதுகாப்பு மற்றும் சர்வதேச நல்லுறவுகளில் தரமான ஆய்வுகள் நடத்தப்பட்டுவருவதாக அவர் தெரிவித்தார்.
எல்லைப் பகுதியில் நிலவும் அசாதாரண நிலையை எதிர்கொள்ளவும், தீவிரவாத எதிர்ப்பு நடவடிக்கைகளில் ஈடுபடவும், கோவிட்-19 தொற்றை எதிர்கொள்வதில் உதவவும் தயாராக உள்ள இந்திய ராணுவப் படையினரின் வீரம் மற்றும் தியாகத்துக்கு அமைச்சர் திரு.ராஜ்நாத் சிங் பாராட்டு தெரிவித்தார்.
(Visitor Counter : 96
பாதுகாப்பு அமைச்சகம்
ராணுவத்தில் மல்யுத்த வீரர்கள் தேர்வு: செப்டம்பர் 27 முதல் 30 வரை நடக்கிறது
கர்நாடகா பெல்காம் மாவட்டத்தில் உள்ள மராத்தா காலாட்படைப்பிரிவு மையத்தின் பாய்ஸ் ஸ்போர்ட்ஸ் கம்பெனி, மல்யுத்த வீரர்களுக்கான தேர்வை, தனது மையத்தில் 2021 செப்டம்பர் 27ம் தேதி முதல் 30ம் தேதி வரை நடத்துகிறது.
இதில் மைசூரு, கர்நாடகா, கோவா, மகாராஷ்டிரா, குஜராத், ஆந்திரப் பிரதேசம் மற்றும் மத்தியப் பிரதேசத்தை சேர்ந்தவர்கள் பங்கேற்கலாம். காலை 7 மணி முதல் 10 மணி வரை தேர்வு நடைபெறும். இந்த தேர்வை இந்திய விளையாட்டு ஆணையம், விளையாட்டுத்துறை மருத்துவ மையம் மற்றும் பாய்ஸ் கம்பெனியின் பணியாளர்கள் வெளிப்படையான முறையில் நடத்துவர்.
இதற்கான தகுதி விவரங்களை கீழ்கண்ட இணைப்பில் பார்க்கவும்.
https://pib.gov.in/PressReleasePage.aspx?PRID=1752482
பாதுகாப்பு அமைச்சகம்
பாதுகாப்பு தளவாடங்கள் கொள்முதல் செயல்முறை-2020-ஐ பாதுகாப்பு அமைச்சர் ராஜ்நாத் சிங் வெளியிட்டார்
பாதுகாப்பு தளவாடங்கள் கொள்முதல் செயல்முறை-2020-ஐ பாதுகாப்பு அமைச்சர் திரு ராஜ்நாத் சிங் புது தில்லியில் இன்று வெளியிட்டார். 2002-ஆம் ஆண்டு முதல் முறையாக அறிமுகப்படுத்தப்பட்ட பாதுகாப்பு தளவாடங்கள் கொள்முதல் செயல்முறை, உள்நாட்டு தொழில்களுக்கு ஊக்கம் அளிக்கவும், பாதுகாப்பு தளவாடங்கள் உற்பத்தியில் தற்சார்பை எட்டவும் அவ்வப்போது திருத்தப்பட்டு வருகிறது.
பாதுகாப்பு தளவாடங்கள் கொள்முதல் செயல்முறை-2020-ஐ வடிவமைப்பதற்காக முதன்மை ஆய்வுக் குழு ஒன்றை தலைமை இயக்குநர்  திரு அபூர்வ சந்திரா தலைமையில் ஆகஸ்ட் 2019-இல் பாதுகாப்பு அமைச்சகம் அமைத்தது.
2020 அக்டோபர் 1 முதல் பாதுகாப்பு தளவாடங்கள் கொள்முதல் செயல்முறை-2020 அமலுக்கு வரும். பல்வேறு பங்குதாரர்களிடம் இருந்து பெறப்பட்ட கருத்துகள் மற்றும் ஆலோசனைகளை கருத்தில் கொண்டு பாதுகாப்பு தளவாடங்கள் கொள்முதல் செயல்முறை-20200-ஐ உருவாக்கும் பணிகள் ஒரு வருடத்துக்கும் மேல் நடைபெற்றன.
அரசின் தற்சார்பு இந்தியா லட்சியத்தை சார்ந்து உருவாக்கப்பட்ட பாதுகாப்பு தளவாடங்கள் கொள்முதல் செயல்முறை-2020, மேக் இன் இந்தியா திட்டத்தின் மூலம் உள்நாட்டு தொழில்களுக்கு அதிகாரம் அளிப்பதையும், இந்தியாவை சரவதேச உற்பத்தி மையமாக உருவாக்குவதையும் நோக்கங்களாக கொண்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleseDetail.aspx?PRID=1659746
-----
(Visitor Counter : 245
சுற்றுச்சூழல் மற்றும் வனத்துறை அமைச்சகம்
தேசிய பூங்காக்கள் / சரணாலயங்கள்/ புலிகள் காப்பகங்களில் கொவிட்-19 தடுப்பு மற்றும் மேலாண்மை குறித்த அறிவுறுத்தல்
நாட்டில் கொவிட்-19 பரவலையும், நியூயார்க்கில் புலி ஒன்று கொவிட்-19ஆல் பாதிக்கப்பட்டது தொடர்பான ஒரு செய்தியையும் கருத்தில் கொண்டு, மத்திய சுற்றுச்சூழல், வனம் மற்றும் பருவநிலை மாற்றம் அமைச்சகம் ஒரு அறிவுறுத்தலை வெளியிட்டுள்ளது. தேசிய பூங்காக்கள்/ சரணாலயங்கள்/ புலிகள் காப்பங்களில் உள்ள விலங்குகளுக்கு வைரஸ் பரவுவதற்கான சாத்தியக்கூறுகள் உள்ளதாலும், மனிதர்களிடமிருந்து விலங்குகளுக்கும், விலங்குகளிடமிருந்து மனிதர்களுக்கும் வைரஸ் பரவ வாய்ப்புகள் உள்ளதாலும், தேசிய பூங்காக்கள்/ சரணாலயங்கள்/ புலிகள் காப்பங்களில் கொவிட்-19 தடுப்பு மற்றும் மேலாண்மை குறித்து இந்த அறிவுறுத்தல் வெளியிடப்பட்டுள்ளது.
சுற்றுலா அமைச்சகம்
2019-ல் வெளிநாட்டு சுற்றுலாப் பயணிகள் வருகை அதிகரித்துள்ளது. சி.ஏ.ஏ அல்லது 370-வது பிரிவு நீக்கத்தால் சுற்றுலா பாதிக்கப்படவில்லை: திரு. பிரகலாத் சிங் பட்டேல்
“பிரதமர் திரு. நரேந்திர மோடி நமது விளம்பரத் தூதர்”
மத்திய கலாச்சாரம் மற்றும் சுற்றுலாத்துறை  இணையமைச்சர் திரு. பிரகலாத் சிங் பட்டேல், சுற்றுலாப் பயணிகளின் எண்ணிக்கை விவரத்தை வெளியிட்டார். 2019-ஆம் ஆண்டு கடைசி இரண்டு மாதங்களை, 2018ஆம் ஆண்டின் இதே காலகட்டத்துடன் ஒப்பிடும்போது, அதிக வெளிநாட்டுப் பயணிகள் இந்தியாவுக்கு வந்துள்ளதை இது, எடுத்துக்காட்டுகிறது.
சுற்றுலாப் பயணிகளின் வருகை அதிகரித்திருப்பது குறித்து கூறிய திரு. பட்டேல், பிரதமர் திரு. நரேந்திர மோடி நமது விளம்பரத் தூதராக திகழ்வதால், வெளிநாட்டு சுற்றுலாப் பயணிகளின் வருகை அதிகரித்துள்ளது என்றார். சீன அதிபர் திரு. ஸீ ஜின்பிங் உடனான பிரதமரின் சந்திப்பிற்குப் பின்னர், தமிழ்நாட்டில் சென்னைக்கு அருகேயுள்ள மாமல்லபுரத்திற்கு வருகை தரும் சுற்றுலாப் பயணிகளின் எண்ணிக்கை 35 சதவீதம் அதிகரித்துள்ளதாக அவர் கூறினார்.
ஜம்மு காஷ்மீரில் அரசியல் சாசனத்தின் 370-வது பிரிவு ரத்து, ராமர் கோவில் குறித்த உச்சநீதிமன்றத் தீர்ப்பு, அண்மையில் நிறைவேற்றப்பட்ட குடியுரிமை திருத்தச் சட்டம் ஆகியவற்றால் பிரச்சினைகள் ஏற்பட்ட போதிலும், 2019ஆம் ஆண்டில் சுற்றுலாப் பயணிகளின் வருகை அதிகரித்துள்ளது என்று திரு. பட்டேல் மேலும் கூறினார். 9 நாடுகள் தங்கள் நாட்டைச் சேர்ந்தவர்கள் இந்தியாவில் பயணம் செய்ய வேண்டாம் என அறிவுறுத்திய போதிலும், சுற்றுலாத் துறை முன்னேற்றத்தை கண்டுள்ளதாக சுற்றுலா அமைச்சகத்தின் தரவு கூறுகிறது.
அமைச்சர் பகிர்ந்து கொண்ட விவரங்களின்படி, 2018 நவம்பர் மாதம், 10,12,569 வெளிநாட்டுப் பயணிகள் வருகையுடன் ஒப்பிடும்போது, 2019ஆம் ஆண்டு நவம்பர் மாதத்தில் 7.8 சதவீதம் அதிகரித்து, 10,91,946 ஆக இருந்தது. இதேபோல, 2018 டிசம்பரில் 11,91,498 ஆக இருந்த வெளிநாட்டுப் பயணிகளின் வருகை, 2019 டிசம்பர் மாதம், 12,25,672-ஆக அதிகரித்தது.
2019-ஆம் ஆண்டு நவம்பர் மற்றும் டிசம்பர் மாதங்களை 2018-ஆம் ஆண்டின் அதே மாதங்களுடன் ஒப்பிடுகையில், அந்நியச் செலாவணி வருவாயும் அதிகரித்திருப்பதை புள்ளிவிவரங்கள் தெரிவிக்கின்றன. 2018-நவம்பர் மாதம் ரூ. 16,584 கோடியாக இருந்த வருவாய் 2019-ல் ரூ.19,831 கோடியாக உயர்ந்தது. 2018 டிசம்பரில் ரூ.19,474 கோடியாக இருந்த அந்நியச் செலாவணி வருவாய், 2019 டிசம்பரில் ரூ. 22,617 கோடியாக அதிகரித்தது.
2019 செப்டம்பர் மாதத்தில், அதாவது 370-வது பிரிவு ரத்து செய்யப்பட்ட ஒரு மாதத்திற்குப் பின்னர், 2018ஆம் ஆண்டு அதே காலகட்டத்துடன் ஒப்பிடும்போது, வெளிநாட்டு சுற்றுலாப் பயணிகளின் வருகை 4.3 சதவீதம் அதிகரித்துள்ளது. இதேபோல, இந்த காலகட்டத்தில் அந்நியச் செலாவணி வருவாயும், 11 சதவீதம் உயர்ந்துள்ளதாக சுற்றுலா அமைச்சகத்தின் தரவு தெரிவிக்கிறது.
எரிசக்தி அமைச்சகம்
பீகாரின் பக்ஸர் அனல் மின்சக்தி திட்டத்துக்கு பிஎப்சி மற்றும் ஆர்இசி நிறுவனங்கள் ரூ.8520 கோடி கடனுதவி
பீகாரின் பக்ஸர் நகரில் எஸ்டிபிஎல் நிறுவனம் அமைக்கும் அனல் மின்நிலைய திட்டத்துக்கு மின் நிதி கழகம்  மற்றும் ஆர்இசி நிறுவனங்கள் இணைந்து ரூ. 8520.46 கோடி கடன் அளிப்பதற்கான ஒப்பந்தம் செய்யப்பட்டுள்ளது.
எஸ்ஜேவிஎன் அனல் மின் நிலைய நிறுவனம்  பீகாரின் பக்ஸ்ர் நகரில், 2x660 மெகாவாட் திறனுள்ள அனல் மின்சக்தி நிலையத்தை அமைக்கிறது. 2023-24-ஆம் நிதியாண்டில் இந்த மின் நிலையம் செயல்பட தொடங்கும் என எதிர்பார்க்கப்படுகிறது. இங்கு உற்பத்தி செய்யப்படும் 9828 மில்லியன் யூனிட் மின்சாரம், பீகார் மற்றும் இதர மாநிலங்களின் மின் தேவையை நிறைவேற்றும்.
இத்திட்டத்துக்கு மின்சக்தி அமைச்சகத்தின் கீழ் செயல்படும் பொதுத் துறை நிறுவனமான பிஎப்சி  ஆர்இசி நிறுவனத்துடன் இணைந்து ரூ. 8520.46 கோடி கடன் அளிக்கிறது.
இதற்கான புரிந்துணர்வு ஒப்பந்தம் தில்லியில் நவம்பர் 26-ஆம் தேதி கையெழுத்தானது. பிஎப்சி தலைவர் மற்றும் நிர்வாக இயக்குநர் திரு ரவீந்தர் சிங் தில்லான், எஸ்ஜேவிஎன் தலைவர் மற்றும் நிர்வாக இயக்குநர் திரு சர்மா, மற்றும் ஆர்இசி மூத்த நிர்வாகிகள் இந்நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பை காணவும் :
https://www.pib.gov.in/PressReleasePage.aspx?PRID=1676436
சுகாதாரம் மற்றும் குடும்ப நலத்துறை அமைச்சகம்
பிரதமரின் ஆயுஷ்மான் பாரத் திட்டத்தின் கீழ் 5 கோடி பேருக்கு மருத்துவமனைகளில் சிகிச்சை
பிரதமரின் ஆயுஷ்மான் பாரத் மக்கள் ஆரோக்கிய திட்டத்தின் கீழ் வெற்றிகரமாக 5 கோடி பேருக்கு மருத்துவமனைகளில் ரூ.61,501 கோடி மதிப்பிலான சிகிச்சை அளிக்கப்பட்டிருக்கிறது. இது இந்தத் திட்டத்தின் மைல்கல் சாதனையாக கருதப்படுகிறது. தேசிய சுகாதார ஆணையத்தின் சார்பில் அமல்படுத்தப்பட்ட சிறப்புமிக்க இந்தத் திட்டத்தின் கீழ் குடும்பத்திற்கு ரூ.5 லட்சம் மதிப்பிலான சுகாதாரக் காப்பீடு வழங்கப்படுகிறது.
இந்த சாதனை குறித்து தேசிய சுகாதார ஆணையத்தின் முதன்மை செயல் அதிகாரி கூறுகையில், உலகளாவிய சுகாதாரக் காப்பீட்டு இலக்கை அடைய ஏதுவாக பிரதமரின் ஆயுஷ்மான் பாரத்-மக்கள் ஆரோக்கியத் திட்டம் கடந்த ஐந்து ஆண்டுகளாக அமல்படுத்தப்பட்டு வருவதாகக் கூறினார். ஏழை மக்களின் ஆரோக்கியத்தை கருத்தில் கொண்டு செயல்படுத்தப்பட்ட இந்தத் திட்டம் பல குடும்பங்களின் மருத்துவச் சிகிச்சைக்கான செலவை குறைத்திருப்பதாகவும் தெரிவித்தார். நடப்பாண்டு 9.28 கோடி பேருக்கு ஆயுஷ்மான் அட்டைகள் வழங்கப்பட்டிருப்பதாகவும், 33 மாநிலங்கள் மற்றும் யூனியன் பிரதேசங்களில் அமல்படுத்தப்பட்டிருப்பதாகவும் குறிப்பிட்டார். புதுதில்லி, ஒடிசா மற்றும் மேற்கு வங்கம் தவிர பிற மாநிலங்கள் மற்றும் யூனியன் பிரதேசங்களைச் சேர்ந்த 23.39 கோடி பயனாளிகளுக்கு ஆயுஷ்மான் அட்டை வழங்கப்பட்டிருப்பதாகவும் கூறியுள்ளார்.
இந்தத் திட்டத்தின் கீழ் புற்றுநோய், சிறுநீரகம் சார்ந்த நோய்கள் போன்றவற்றிக்கான சிகிச்சையுடன், எலும்பு சார்ந்த சிகிச்சைகள், அவசரகால சிகிச்சைகள் அளிக்கப்படுகின்றன.
ஆயுஷ்
ஆயுர்வேத, சித்த மற்றும் யுனானி உற்பத்தியாளர்களுக்கு உரிமம் வழங்குவதற்கான செயல்முறை விரைவானதாக, காகிதமற்றதாக மற்றும் மிகவும் வெளிப்படையானதாக மாறியுள்ளது
விண்ணப்ப செயல்முறையை ஆன்லைன் மயமாக்கி இருப்பதன் மூலம் ஆயுர்வேத, சித்த மற்றும் யுனானி உற்பத்தியாளர்களுக்கு உரிமம் வழங்குவதற்கான நடைமுறையை விரைவானதாக, காகிதமற்றதாக மற்றும் மிகவும் வெளிப்படையானதாக ஆயுஷ் அமைச்சகம் மாற்றியுள்ளது.
உரிமம் வழங்கும் அலுவலகத்திற்கு நேரில் செல்லும் சிரமமில்லாமல் www.e-aushadhi.gov.in எனும் இணைய முகவரியின் வாயிலாக உற்பத்தியாளர்கள் தற்போது ஆன்லைனில் விண்ணப்பிக்கலாம்.
தங்களது உரிமத்தை செல்லத்தக்கதாக வைத்திருக்க நல் உற்பத்தி செயல்முறைகள் சான்றிதழை ஒவ்வொரு ஐந்து வருடங்களுக்கும் ஒரு முறை விண்ணப்பதாரர்கள் புதுப்பிக்க வேண்டும். ரூ 1000 கட்டணம் செலுத்தி இணைய வழியில் விண்ணப்பிக்கலாம்.
ஐந்து வருடங்களுக்கு ஒரு முறை ஆயுர்வேத, சித்த மற்றும் யுனானி உற்பத்தி மையங்களில் ஆய்வு நடத்தப்படும். உரிமத்தின் காலம் நீட்டிக்கப்பட்டுள்ளதால், உரிம கட்டணமும் எந்த எண்ணிக்கையிலும் பொது ஆயுர்வேத, சித்த மற்றும் யுனானி மருந்துகளுக்கு ரூ 1,000-த்தில் இருந்து ரூ 2,000 ஆகவும், 10 தனியுரிமை ஆயுர்வேத, சித்த மற்றும் யுனானி மருந்துகளுக்கு ரூ 3000 ஆகவும் உயர்த்தப்பட்டுள்ளது.
உரிமங்களை வழங்குவதற்கான அதிகபட்ச காலத்தை மூன்று மாதங்களில் இருந்து இரண்டு மாதங்களாக அமைச்சகம் குறைத்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1762094
பிரதமர் அலுவலகம்
தகுதியுள்ள தலைவர்களையும், மாவீரர்களையும் கவுரவிக்காத வரலாற்றுத் தவறுகளை நாங்கள் சரி செய்கிறோம்: பிரதமர்
காலனியாதிக்க ஆட்சியாளர்கள் அல்லது காலனியாதிக்க மன நிலையில் எழுதப்பட்டவை மட்டுமே இந்தியாவின் வரலாறு கிடையாது: பிரதமர்
நமது நாடு சுதந்திரம் பெற்று 75வது ஆண்டில் நாம் நுழையும் இந்தத் தருணத்தில், நாட்டுக்காக பெரும் பங்களிப்பு செய்த வரலாற்று நாயகர்ககளையும், நாயகிகளை நினைவுகூர வேண்டியது மிக முக்கியமானதாக உள்ளது என்று பிரதமர் திரு. நரேந்திர மோடி கூறியுள்ளார். இந்தியாவுக்காக தங்களின் அனைத்து விஷயங்களையும் தியாகம் செய்தவர்களுக்கு வரலாற்றுப் புத்தகங்களில் உரிய பங்கு அளிக்கப்படவில்லை என்று பிரதமர் வருத்தம் தெரிவித்துள்ளார். இந்தியாவின் வரலாற்றை உருவாக்கியவர்கள் பற்றிய தகவல்களை சரியாகப் பதிவு செய்யாமல், இந்திய வரலாற்றுப் பதிவாளர்கள் இழைத்த அநீதி, சுதந்திரம் அடைந்த 75வது ஆண்டில் நாம் நுழையும் இத்தருணத்தில் சரி செய்யப்படுகின்றது என்று அவர் கூறினார். அவர்களுடைய பங்களிப்புகளை இந்தத் தருணத்தில் நினைவுகூர வேண்டியது முக்கியம் என்று பிரதமர் குறிப்பிட்டார். உத்தரப்பிரதேசத்தில் மகாராஜா சுகல்தேவ் நினைவிடத்துக்கு அடிக்கல் நாட்டி, பஹ்ராச்சில் சித்துவாரா ஏரி மேம்பாட்டு பணியைத் தொடங்கி வைத்து அவர் பேசினார். இந்த நிகழ்ச்சி இன்று காணொலி மூலமாக நடைபெற்றது.
காலனியாதிக்க ஆட்சியாளர்கள் அல்லது காலனியாதிக்க மன நிலையில் எழுதப்பட்டவை மட்டுமே இந்தியாவின் வரலாறாகிவிடாது என்று பிரதமர் கூறினார். எளிய மக்கள் நாட்டுப்புறக் கலைகள் மூலமாக காலம் காலமாக கூறி வந்த மாவீரர்கள் பற்றிய தகவல்களை அடுத்த தலைமுறையினருக்கு எடுத்துச் செல்ல வேண்டும் என்று பிரதமர் குறிப்பிட்டார்.
ஆசாத் இந்து அரசாங்கத்தின் முதலாவது பிரதமர் நேதாஜி சுபாஷ் சந்திர போசுக்கு வரலாற்றில் உரிய இடம் அளிக்கப்பட்டுள்ளதா என்று அவர் கேள்வி எழுப்பினார். செங்கோட்டை முதல் அந்தமான் நிகோபர் வரையில் நேதாஜியின் அடையாளத்தை நாம் பலப்படுத்தி இருக்கிறோம் என்று திரு. மோடி தெரிவித்தார்.
அதேபோல, 500-க்கும் மேற்பட்ட சமஸ்தான அரசுகளை ஒன்று சேர்த்த சர்தார் வல்லபாய் படேலுக்கு எந்த அளவுக்கு முக்கியத்துவம் தரப்பட்டுள்ளது என்பதும் நன்கு தெரிந்ததாகவே உள்ளது என்றும் பிரதமர் குறிப்பிட்டார். இன்றைக்கு ஒற்றுமைக்கான சிலை என்ற வகையில் சர்தார் பட்டேலின் சிலைதான் உலகிலேயே மிக உயரமான சிலையாக உள்ளது.
அரசியல்சாசனத்தை வடிவமைத்தவர்களில் முக்கியமானவர், ஒடுக்கப்பட்ட, அடக்கப்பட்ட, தாழ்ந்த நிலையில் இருப்பவர்களின் குரலாக இருந்தவரான பாபாசாகேப் அம்பேத்கர் எப்போதுமே அரசியல் கண்ணோட்டத்துடன் மட்டுமே பார்க்கப்படுகிறார். இன்றைக்கு, டாக்டர் அம்பேத்கருடன் தொடர்புடைய இந்தியா முதல் இங்கிலாந்து வரையிலான இடங்கள் பஞ்சதீர்த்தம் என உருவாக்கப் பட்டுள்ளன. ``பல்வேறு காரணங்களால், உரிய அங்கீகாரம் பெறாத எண்ணற்ற தலைவர்கள் உள்ளனர். சௌரி சௌராவில் துணிச்சல் காட்டியவர்களுக்கு என்ன நடந்தது என்பதை நாம் மறந்துவிட முடியுமா?'' என்று பிரதமர் கேட்டார்.
இந்தியாவின் தனித்தன்மையைப் பாதுகாப்பதற்காக சுகல்தேவ் மகாராஜா மேற்கொண்ட பங்களிப்பும் மறக்கப்பட்டுவிட்டது என்று அவர் கூறினார். பாடப் புத்தகங்களில் இடம் பெறாவிட்டாலும், சுகல்தேவ் மகாராஜா பற்றிய தகவல்கள் அவத், டராய், பூர்வாஞ்சல் நாட்டுப்புற கலைஞர்கள் மூலமாக மக்கள் மனதில் பதிய வைக்கப்பட்டுள்ளன. உணர்வுப்பூர்வமான மற்றும் வளர்ச்சிக்கான சிந்தனை கொண்ட ஆட்சியாளராக மகாராஜா இருந்துள்ளார் என்று பிரதமர் தெரிவித்தார்.
PIB Headquarters
கொவிட்-19 - பிஐபி செய்தித் தொகுப்பு
06.05.2020
· குடியரசுத் தலைவர் செயலகம்
· குடியரசுத் துணைத் தலைவர் செயலகம்
· பிரதமர் அலுவலகம்
· ஆயுஷ்
· விவசாயத்துறை அமைச்சகம்
· உள்நாட்டு விமானப் போக்குவரத்து அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· கலாசாரத்துறை அமைச்சகம்
· நிதி அமைச்சகம்
· உணவுப் பதப்படுத்துதல் தொழிற்சாலைகள் அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· தொழிலாளர் மற்றும் வேலைவாய்ப்பு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· எரிசக்தி அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· சுற்றுலா அமைச்சகம்
· மற்றவை
(
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் - பிரதமரின் மக்கள் ஆரோக்கிய திட்டத்தின் பயனாளிகள்
நாடாளுமன்றத்தின் மாநிலங்களவையில் கேள்வி ஒன்றுக்கு மத்திய சுகாதார மற்றும் குடும்பநலத்துறை இணையமைச்சர் டாக்டர் பாரதி பிரவீன் பவார் எழுத்துபூர்வமாக இன்று தாக்கல் செய்த பதிலில் கூறியதாவது:
2011ம் ஆண்டு சமூக பொருளாதார கணக்கெடுப்பின் படி ஆயுஷ்மான் பாரத் - பிரதமரின் மக்கள் ஆரோக்கிய திட்ட பயனாளிகள் அடையாளம் காணப்படுகின்றனர். இத்திட்டத்தின் கீழ் தகுதியான பயனாளி குடும்பங்களின் எண்ணிக்கை தோராயமாக 10.73 கோடி . இத்திட்டத்தின் கீழ் தமிழகத்தில் 77,70,928 குடும்பங்களும், புதுச்சேரியில் 1,03,434 குடும்பங்களும் உள்ளன. இத்திட்டத்தின் கீழ் தமிழகத்துக்கு இந்த நிதியாண்டில் ரூ. 359.81 கோடியும், புதுச்சேரிக்கு ரூ. 1.23 கோடியும் மத்திய நிதி வழங்கப்பட்டுள்ளது.
இதர மாநிலங்களின் விவரங்களை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1778841
இளைஞர் நலன் மற்றும் விளையாட்டு அமைச்சகம்
2017-18 மற்றும் 2018-19ம் ஆண்டுகளுக்கான தேசிய இளைஞர் விருதுகள்: மத்திய அமைச்சர் திரு அனுராக் தாகூர் நாளை வழங்குகிறார்
2017-18 மற்றும் 2018-19ம் ஆண்டுகளுக்கான தேசிய இளைஞர் விருதுகளை, மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர், புது தில்லி விஞ்ஞான் பவனில் நாளை வழங்குகிறார்.
சர்வதேச இளைஞர் தினம் 2021-ஐ கொண்டாடும் வகையில், வேளாண் நிறுவனங்கள் சவால் போட்டியில் வெற்றி பெற்ற 10 இளம் தொழில் முனைவோர் குழுக்கள், மத்திய இளைஞர் விவகாரம் மற்றும் விளையாட்டுத்துறை இணையமைச்சர் திரு நிஷித் பிரமனிக்கால் பாராட்டப்படுவர்.
மொத்தம் 22 தேசிய இளைஞர் விருதுகள் தனிநபர்கள் மற்றும் நிறுவனங்களுக்கு வழங்கப்படும். 2017-18ம் ஆண்டு பிரிவுக்கு மொத்தம் 14 விருதுகள் வழங்கப்படும். இதில் 10 விருதுகள் தனிநபர்களுக்கும், 4 விருதுகள் நிறுவனங்களுக்கும் வழங்கப்படும். 2018-19ம் ஆண்டு பிரிவில் 8 விருதுகள் வழங்கப்படும். இதில் 7 விருதுகள் தனிநபர்களுக்கும், 1 விருது நிறுவனத்துக்கும் வழங்கப்படும். இந்த விருதில், ஒரு பதக்கம், ரொக்கத் தொகை தனிநபருக்கு ரூ.1 லட்சம், நிறுவனத்துக்கு ரூ.3 லட்சம் வழங்கப்படும்.
வளர்ச்சி மற்றும் சமூக சேவை, சுகாதாரம், மனித உரிமைகள் மேம்பாடு, சமுதாய சேவை போன்ற துறைகளில் சிறப்பாக பணியாற்றிய தனிநபர்கள்  மற்றும் நிறுவனங்களுக்கு இளைஞர் விவகாரம் மற்றும் விளையாட்டுத்துறை அமைச்சகம் தேசிய இளைஞர் விருதுகளை வழங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744847
-----
(Visitor Counter : 191